Pelagijski otoci

Pelagijski otoci (talijanski: Isole Pelagie, sicilijanski: Ìsuli Pilaggî, od grčkog: Πελαγίαι / Pelagia što je značilo Otvoreno more) je mali talijanski arhipelag pored južne obale Sicilije. Geografija To je skupina od 3 otoka; Lampedusa, Linosa i Lampione smještenih u Sredozemnom moru između Malte i Tunisa, ukupne površine 25,5 km². Čitav arhipelag je jedna administrativna jedinica - komuna Lampedusa i Linosa od 6 137 stanovnika, koja je dio u provincije Agrigento, sa administrativnim centrom na najvećem otoku arhipelaga Lampedusi. Otoci Lampedusa i Linosa su naseljeni a Lampione nije, geološki Linosa i Lampione, pripadaju afričkoj ploči, dok je Lampedusa vulkanskog porijekla. Čitav arhipelag je 2002. proglašen parkom prirode Area Marina Protetta Isole Pelagie. Privreda Unatoč tome što i danas postoje oaze zemljišta namjenjenog poljoprivredi, Pelagi su jako devastirani i neprirodno neplodni, zbog bezobzirnog krčenja vegetacije i pretvaranja velikih površina u građevinske parcele. Sve do kraja 1950-ih krajolik arhipelaga bio je bitno drugačiji, jer su postojale brojne male parcele poljoprivrednog zemljišta omeđene suhozidima, po kojima je bilo maslinika, nasada rogača i samoniklih šumaraka kleka. Danas se lokalna ekonomija bazira na ribarstvu i tvornici ribljih konzervi. Turizam se osobito razvio na Lampedusi, koja je postala hit destinacija. Izvori Vanjske veze Pelagie na portalu Trecani enciclopedia Italiana (it)